DEMCO พุ่ง 4% นักลงทุนคลายกังวล ไม่เกี่ยวกังหัน “วะตะแบก วินด์” หัก
DEMCO พุ่ง 4% ราคาแตะ 4.60 บ. นักลงทุนคลายกังวล หลังยันไม่เกี่ยวข้องกังหันลม “วะตะแบก วินด์” หัก แจงขอบเขตสัญญาติดตั้งระบบไฟฟ้าแรงสูงภายในโครงการ ไม่ได้ก่อสร้างและติดตั้งกังหันลม
DEMCO พุ่ง 4% ราคาแตะ 4.60 บ. หลังยันไม่เกี่ยวข้องกับการติดตั้งกังหันลม “วะตะแบก วินด์”
2 พ.ย. 2565

ผู้สื่อข่าวรายงานว่า วันนี้ (2 พ.ย.65) ราคาหุ้น บริษัท เด็มโก้ จำกัด (มหาชน) หรือ DEMCO ล่าสุด ณ เวลา 14:32 น. อยู่ที่ระดับ 4.60 บาท บวก 0.18 บาท หรือ 4.07% สูงสุดที่ระดับ 4.62 บาท ต่ำสุดที่ระดับ 4.44 บาท ด้วยมูลค่าซื้อขาย 27.99 ล้านบาท

ทั้งนี้ DEMCO ในฐานะผู้รับจ้างก่อสร้างโครงการพลังงานลม วะตะแบก ระบุว่า ตามที่ได้มีการรายงานข่าวทั่วไปเกี่ยวกับการที่สำนักงานคณะกรรมการกำกับกิจการพลังงาน (กกพ.) สั่งหยุดเดินเครื่องกังหันลมผลิตไฟฟ้าของวะตะแบก วินด์ หลังตรวจพบว่ากังหันลมผลิตฟฟ้าจำนวน 1 ต้น ได้หักล้มลง ซึ่งในการตรวจสอบเบื้องต้นไม่พบผู้บาดเจ็บ หรือเสียชีวิต นั้น
ทั้งนี้บริษัทฯ ของยืนยันว่า งานตามสัญญารับจ้างที่บริษัทดำเนินการจะเป็นงานก่อสร้างโยธาและงานก่อสร้างติดตั้ง ระบบไฟฟ้าแรงสูงภายในโครงการ ซึ่งไม่รวมงานก่อสร้างและติดตั้งในส่วนที่เกี่ยวข้องกับกังหันลมแต่อย่างใด